મારા વહાલા બહાદુર યુવાનો. “તમે મહાન કાર્ય કરવા માટે સર્જાયા છો, એવી શ્રદ્ધા રાખજો. ટટ્ટાર ખડાં રહો અને કામ કરો. ઊઠો, જાગો અને અટક્યા વિના લક્ષ્ય સુધી પહોંચો. નાનપણથી જ બળવાન બનો અને ઉપયોગી વિચારો તમારા મગજમાં ધારણ કરો. હંમેશા હસતાં રહો, મગજમાં ઉત્તમોત્તમ વિચારો, ઉચ્ચ આદર્શો ભરો, રાતદિવસ તેમને તમારી સમક્ષ રાખો અને તેમાંથી પછી મહાન કર્યોનો ઉદભવ થશે. આ માટે ખૂબ ઊંડું, એકાગ્ર ચિત્તે સારૂં વાંચન કરો. સતત ચિંતન કર્યા કરો. લખવા-બોલવાની અભિવ્યકિત કેળવો, યાદ રાખો કે તમે જ તમારા ભાગ્યના ઘડવૈયા છો. તમારું ભવિષ્ય તમે જ સર્જો. બહાદુર બનો, ડરો નહી તમારા જ્ઞાનતંતુઓ બળવાન બનાવો. આજે આપણે જરૂર છે લોખંડી સ્નાયુઓની અને પોલાદી જ્ઞાનતંતુઓની. પોતાના પગ પર ખડા થાઓ. સાચા અર્થમાં મર્દ બનો. તમારામાં અપાર શકિત પડેલી છે જ. ક મર કસીને તન-મન-ધન થી રાષ્ટ્રના કામે લાગી જાઓ.